《刘子高赠王明善依韵以和》
明代·萧执

匡庐之山瀑布泉，老子结社来何年。
林间经罢常随鹿，云外樵归或遇仙。
坐石有时巾挂树，焚香终日袖携烟。
市南别有秋江水，种得花开总是莲。

作者简介：江西泰和人，字子所。洪武四年举于乡，为国子学录。以亲老乞归，亲没，庐墓侧。邓镇镇压农民起事，兵士扰民，执往责之，镇为禁止，邑人以安。